[image: ][image: ][image: ]
[image: ][image: ][image: ]	











GHID DE APLICARE 
LA PROGRAMUL DE SUPORT PENTRU FEMEI CU ACTIVITATE ECONOMICĂ LA NIVEL DE GOSPODĂRIE CASNICĂ

Sprijinul este oferit în cadrul proiectului „Comunități reziliente prin abilitarea femeilor, etapa II-a”
finanțat de Suedia și Norvegia, implementat de Programul Națiunilor Unite pentru Dezvoltare (PNUD Moldova) 





TERMEN LIMITĂ PENTRU DEPUNEREA DOSARELOR: 
25 august 2026, ora 17:00








2026

I. CONTEXT

Republica Moldova este expusă tot mai pronunțat impactului schimbărilor climatice, iar comunitățile rurale, și în mod particular femeile, resimt cel mai puternic aceste efecte prin acces limitat la resurse, servicii și oportunități economice reziliente.  În ceea ce privește consecințele socioeconomice ale schimbărilor climatice, este important de subliniat faptul că femeile și bărbații sunt afectați diferit, în funcție de rolurile și responsabilitățile care le revin în societate. De exemplu, pierderile de venituri pot afecta femeile într-o măsură mai mare decât bărbații, în special femeile cap de gospodărie, din cauza oportunităților limitate generate de stereotipurile de gen care persistă în societate. Mai mult ca atât la nivelul gospodăriei, responsabilitatea îngrijirii persoanelor în etate, gestionării activităților casnice și asigurării necesităților zilnice revine adesea femeilor.

Pentru a sprijini femeile în creșterea rezilienței economice și climatice, prin intermediul prezentului apel, proiectul va oferi sprijin financiar pentru cel puțin 160 de femei care desfășoară activități economice la nivel de gospodărie, în vederea implementării unor proiecte care promovează eficiența energetică, adaptarea la schimbările climatice și mijloace de trai durabile, aliniate la prevederile Planurilor de Acțiune pentru Energie Durabilă și Climă (PAEDC). Din cele 160 de proiecte, cel puțin 20 urmează a fi implementate pe malul stâng al Nistrului.

Prezentul apel este deschis pentru cele 42 de comunități selectate prin concurs (EoI24/02956 și EoI25/03011) în cadrul proiectului „Comunități reziliente prin abilitarea femeilor, etapa a II-a”, care beneficiază de suport pentru elaborarea Planurilor de Acțiune pentru Energie Durabilă și Climă (PAEDC) sensibile la dimensiunea de gen. 

     Ca impact, se propune abilitarea femeilor de a face față la diverse provocări prin implementarea unor soluții locale reziliente la schimbările climatice, care contribuie în mod direct la realizarea obiectivelor și angajamentelor asumate prin PAEDC-urile comunităților respective.

II. INFORMAȚIE DESPRE PROIECT

Proiectul „Comunități reziliente prin abilitarea femeilor, etapa II-a” este finanțat de Suedia și Norvegia, implementat de Programul Națiunilor Unite pentru Dezvoltare (PNUD Moldova).
Prezentul Ghid se referă la procedurile și criteriile de selecție ce urmează a fi aplicate pentru selectarea femeilor cu activitate economică la nivel de gospodărie casnică din cele 42 de localități eligibile ale Proiectului, în vederea acordării de suport non-financiar pentru implementarea unor soluții rezilente la schimbările climatice, aliniate la PAEDC-ul localității de reședință.

Notă: Beneficiarele Programului nu vor primi asistență financiară nerambursabilă sub formă de sumă bănească; ele vor primi direct bunurile, echipamentele și/sau serviciile aprobate în cererea de aplicare, în limita plafonului de 6.000 USD.

[bookmark: _heading=h.xdqg1o332ztq]III. SCOPUL ȘI OBIECTIVELE PROGRAMULUI DE SUPORT PENTRU FEMEI CU ACTIVITATE ECONOMICĂ LA NIVEL DE GOSPODĂRIE CASNICĂ
Scopul acestui Program este de a oferi femeilor cu activitate economică la nivel de gospodărie casnică suport non-financiar (sub formă de bunuri, echipamente și/sau servicii), pentru implementarea unor soluții locale, reziliente la schimbările climatice, aliniate priorităților identificate în PAEDC-ul comunității de reședință, contribuind astfel la:
· dezvoltarea unor activități economice la nivel de gospodărie casnică mai eficiente energetic și mai reziliente la schimbările climatice, conduse de femei;
· reducerea vulnerabilității gospodăriilor casnice conduse/gestionate de femei prin adoptarea de soluții de eficiență energetică, adaptare climatică și mijloace de trai durabile, în conformitate cu angajamentele din PAEDC-ul local.

Grup țintă: femei cu activitate economică la nivel de gospodărie casnică, rezidente în una din cele 42 de localități eligibile.

Prin acest Program vor fi sprijinite 160 de proiecte la nivel de gospodărie casnică, dintre care cel puțin 20 implementate pe malul stâng al Nistrului. Selecția beneficiarelor se realizează printr-o competiție accesibilă, clară și echitabilă, care asigură șanse egale de acces la resurse tuturor aplicantelor eligibile.

IV. LOCALITĂȚI ELIGIBILE 

Cererile pentru accesarea suportului non-financiar pot fi depuse de femei cu activitate economică la nivel de gospodărie casnică, rezidente în una dintre cele 42 de localități partenere în cadrul Proiectului "Comunități reziliente prin abilitarea femeilor, etapa II-a".

Tabelul 1. Aria teritorială de implementare a proiectului
	Localitate eligibilă
	Raion/Regiune

	s. Chetrosu
	Drochia

	s. Costuleni
	Ungheni

	s. Fundurii Vechi
	Glodeni

	s. Hîrbovăț
	Anenii Noi

	s. Țipala
	Ialoveni

	s. Bîrnova
	Ocnița

	s. Cioc-Maidan
	UTA Găgăuzia

	s. Ciuciuleni
	Hîncești

	s. Crihana Veche
	Cahul

	s. Lozova
	Strășeni

	s. Manta
	Cahul

	s. Mihăileni
	Rîșcani

	s. Mîndrești
	Telenești

	orașul Rîșcani
	Rîșcani

	s. Slobozia Mare
	Cahul

	s. Ursoaia
	Căușeni

	s. Vorniceni
	Strășeni

	s. Zaim
	Căușeni

	s. Baurci-Moldoveni, s. Zîrnești, s. Cucoara
	Cahul

	s. Roșcani, s. Calfa, s. Telița
	Anenii Noi

	s. Ochiul Roș, s. Zolotievca și comuna Geamăna
	Anenii Noi

	s. Călinești, s. Chetriș, s. Hîncești
	Fălești

	orașul Leova, s. Sîrma, s. Tochile-Răducani, s. Sărata-Răzeși
	Leova

	orașul Anenii Noi
	Anenii Noi

	s. Chetrosu
	Anenii Noi

	orașul Telenești
	Telenești

	orașul Drochia
	Drochia

	orașul Florești
	Florești

	s. Izbiște
	Criuleni

	orașul Strășeni
	Strășeni

	orașul Fălești
	Fălești

	s. Sofia
	Drochia

	s. Vărvăreuca
	Florești

	s. Floreni
	Anenii Noi

	s. Ruseștii Noi
	Ialoveni

	orașul Camenca
	Malul stâng al Nistrului

	s. Ciobruciu
	Malul stâng al Nistrului

	s. Hrustovaia
	Malul stâng al Nistrului

	s. Protyagailovka
	Malul stâng al Nistrului

	s. Ternovka
	Malul stâng al Nistrului

	mun. Soroca
	Soroca 

	orașul Căinari
	Căușeni




V. TIPUL ȘI VALOAREA SUPORTULUI OFERIT, ACTIVITĂȚILE ELIGIBILE PENTRU FINANȚARE

Sprijinul oferit de Proiect este non-financiar: beneficiarele nu primesc mijloace bănești, ci bunuri, echipamente și/sau servicii de asistență tehnică, procurate de compania/entitatea contractată de PNUD Moldova, în baza proiectului investițional aprobat în cererea de aplicare.
Valoarea maximă a suportului non-finaciar acordat pentru un proiect la nivel de gospodărie casnică este de 6.000 USD.

Activitățile finanțate trebuie să promoveze eficiența energetică, adaptarea la schimbările climatice și/sau mijloace de trai durabile la nivel de gospodărie casnică, și să fie aliniate priorităților și măsurilor identificate în PAEDC-ul localității de reședință a aplicantei.

Tabelul 2. Informații cu privire la valoarea maximă a sprijinului și măsurile eligibile
	Valoare finanțării
	Până la 6.000 dolari SUA

	Co-finanțare  din partea beneficiarei
	Contribuție financiară: minim 5 %

	Grupul țintă 
	Femeie care practică activitate economică la nivel de gospodărie casnică

	Activități eligibile pentru sprijin non-financiar
	· Instalarea colectoarelor solare pentru prepararea apei calde menajere
· Instalarea panourilor solare fotovoltaice
· Instalarea tehnologiilor pentru producerea biogazului
· Instalarea pompelor de căldură
· Instalarea cazanelor bazate pe arderea biomasei solide (lemne, pelete, brichete) pentru încălzire
· Implementarea măsurilor de eficiență energetică în cadrul depozitelor, încăperilor utilizate în cadrul activității economice a femeilor cu activitate economică la nivel de gospodărie
· Echipament eficient energetic (ex. frigidere de clasă energetică înaltă)
· Înlocuirea echipamentelor existente cu echipamente pe bază de refrigeranți alternativi și/sau alte soluții prietenoase mediului, în scop de eficientizare  energetică
· Activități agricole inteligente în materie de climă 
· Activități agro-forestiere 
· Îmbunătățirea retenției apei pe terenurile agricole  
· Activități de reabilitare a solului 
· Eco-turism  
· Producerea culturilor și legumelor organice 
· Producerea biomasei sau compostului 
· Pepinierele și producerea pomușoarelor 
· Gestionarea livezilor 
· Producerea de lapte și cașcavaluri 
· Piscicultură 
· Zootehnie 
· Apicultură 
· Practici integrate în agricultură 
· Procesarea post-recoltare 
· Utilizarea subproduselor agricole
· Acces la piețe 
· Alte activități prietenoase mediului și rezistente la schimbările climatice
· Alte activități aferente ce ar contribui la creșterea independenței energetice și adaptarea la schimbările climatice a femeilor cu activitate economică la nivel de gospodărie




VI. ELIGIBILITATEA APLICANTELOR 

Pentru a fi admise la concurs, propunerile de proiecte urmează să corespundă criteriilor minime de eligibilitate enumerate în Tabelul 3. Pot depune dosarele femeile cu activitate economică la nivel de gospodărie care îndeplinesc următoarele condiții:

Tabelul 3. Grila de evaluare a conformității și eligibilității pentru aplicare la concurs
	[bookmark: _heading=h.8w6g0m7dxitb]Nr.
	Criteriu
	DA
	NU

	1
	Solicitanta este rezidentă a comunității țintă* care participă la proiectul ResCom2.
	
	

	2
	Dosarul de aplicare este complet, conform cerințelor Ghidului de aplicare.
	
	

	3
	Dosarul de aplicare este depus de o femeie și ea este beneficiara.
	
	

	4
	Bugetul corespunde obiectivului programului.
	
	



Notă: Toate achizițiile în cadrul proiectelor selectate vor fi realizate de compania contractată de PNUD Moldova – Civitta UAB, cu implicarea beneficiarilor la toate etapele de selectare a serviciilor/bunurilor.

Notă: Pentru finanțarea din partea PNUD se aplică TVA la cota zero.

VII. CO-FINANȚARE

[bookmark: _heading=h.ve3wn7mpthzq]Aplicantele urmează să confirme, prin Declarația de co-finanțare, disponibilitatea de a contribui cu minimum 5% din valoarea sprijinului solicitat. Contribuțiile de co-finanțare ale aplicațiilor selectate sunt verificate de Comitetul de Selecție înainte de finalizarea listei de beneficiare. 

VIII. CRITERII DE EVALUARE ȘI SELECTARE 

Dosarul care întrunește toate cerințele de conformitate și eligibilitate se consideră dosar complet. Odată cu înregistrarea dosarului complet, nu se admit corectări și completări. Aplicanta este informată prin e-mail privind conformitatea dosarului.

Dosarele care nu întrunesc toate cerințele de conformitate și eligibilitate sunt considerate dosare neeligibile și nu sunt admise la etapa următoare de evaluare. Aplicanta este informată prin e-mail despre motivul respingerii cererii de participare la Program.

Evaluarea proiectelor va fi efectuată în conformitate cu criteriile enumerate în tabelul 4 de mai jos.
 
[bookmark: _heading=h.tolctmv98jib]Tabelul 4. Grila de evaluare a dosarului de aplicare pentru suport financiar
	Criteriu de evaluare
	Punctaj

	 1. Implicarea într-o activitate generatoare de venit la nivel de gospodărie casnică, existentă și viabilă
· Demonstrare limitată: dovezi minime sau neclare privind desfășurarea unei activități generatoare de venit -  până la 10 puncte
· Demonstrare parțială: activitate generatoare de venit parțial consolidată, deși unele aspecte pot fi insuficient detaliate -  până la 20 puncte
· Demonstrare solidă și cuprinzătoare: implicare clară într-o activitate economică robustă, continuă și semnificativă la nivel de gospodărie - până la 30 puncte
	30 puncte

	2. Demonstrarea orientării spre reziliență energetica si/sau climatică și alinierea la PAEDC-ul local
· Demonstrare limitată: considerare minimă sau superficială a conceptelor de reziliență energetica si/sau climatică; aliniere slabă sau neclară la PAEDC-ul local - până la 10 puncte
· Demonstrare parțială: integrează parțial măsuri reziliente la climă si socuri energetice; conexiune parțială cu PAEDC-ul local - până la 20 puncte
· Demonstrare solidă și cuprinzătoare: încorporează clar și convingător soluții reziliente la climă si socuri energetice, aliniate priorităților PAEDC - până la 30 puncte
	30 puncte

	3. Gradul de justificare a necesității sprijinului pentru creșterea rezilienței gospodăriei în implementarea soluțiilor climatice localizate
· Argumentare superficială, fără date - până la 10 puncte
· Argumentare moderată, cu unele date - până la 20 puncte
· Argumentare cuprinzătoare, cu date relevante și informații detaliate - până la 30 puncte
	30 puncte

	4. Relevanța și impactul proiectului propus asupra rezilienței economice a gospodăriei
· Relevanță limitată și impact redus: relevanță slabă sau neclară pentru nevoile gospodăriei sau contextul de reziliență climatică; potențial limitat de rezultate semnificative - până la 10 puncte
· Relevanță parțială și impact moderat: în general relevant, potențial de impact moderat, dar lipsit de exhaustivitate, claritate sau justificare solidă - până la 20 puncte
· Relevanță solidă și impact semnificativ: bine conceput, foarte relevant pentru nevoile gospodăriei, potențial ridicat de rezultate semnificative și durabile - până la 30 puncte
	30 puncte

	5. Fezabilitatea proiectului (economică, tehnică, socială)
· Nu este fezabil - 0 puncte
· Fezabil, dar cu unele riscuri - 10 puncte
· Fezabil - 20 puncte
	20 puncte

	Total punctaj maxim
	140 puncte


[bookmark: _heading=h.qf5ksyqmctgf]

[bookmark: _heading=h.86fudg5d3fzg]IX. LISTA DE REZERVĂ
În urma finalizării procesului de evaluare, solicitantele eligibile care au obținut punctajul necesar, dar nu au fost selectate pentru finanțare din cauza limitării bugetului disponibil, vor fi incluse în lista de rezervă, în ordinea descrescătoare a punctajului obținut.
Lista de rezervă va fi utilizată în cazul retragerii, necontractării sau descalificării beneficiarelor selectate, inclusiv în situația în care acestea nu îndeplinesc condițiile de contractare. Înlocuirea se va efectua succesiv, conform ordinii stabilite în lista de rezervă și în limita bugetului disponibil.
X. CERINȚE DE VIZIBILITATE
Beneficiarele selectate vor respecta cerințele de comunicare și vizibilitate aplicabile proiectului, inclusiv recunoașterea sprijinului oferit de PNUD, cu suportul financiar al Suediei și Norvegiei. În comunicările publice, materialele promoționale, fotografiile, istoriile de succes, evenimentele sau alte activități de promovare legate de proiect, beneficiarele vor utiliza denumirea proiectului și elementele de vizibilitate conform instrucțiunilor comunicate de echipa de implementare și PNUD. Bunurile, echipamentele, serviciile sau lucrările oferite prin program vor putea fi marcate cu elementele de vizibilitate ale proiectului, finanțatorilor și PNUD, conform regulilor de branding aplicabile. Ghidul menționează că proiectul este implementat de PNUD Moldova cu suportul financiar al Suediei și Norvegiei, iar metodologia include promovarea proiectului și a finanțatorului în activitățile de implementare.

XI. ELIGIBILITATEA CHELTUIELILOR

Pentru a fi considerate eligibile, cheltuielile proiectului (atât din componenta finanțată de Proiectele PNUD Moldova, cât și din co-finanțare) trebuie: 
· Să fie necesare pentru realizarea obiectivelor proiectului.
· Să fie contractate și efectuate în perioada valabilității contractului de asistență. 
· Să fie identificabile, verificabile inclusiv cu  documente justificative în conformitate cu legislația RM. 

Următoarele cheltuieli sunt considerate ne-eligibile (atât din componenta finanțată de Proiectele PNUD Moldova, cât și din co-finanțare ): 
· Cheltuieli administrative (chirii, salarii, comisioane bancare, etc); 
· Orice achiziții sau activități care deja au fost implementate înainte de participarea în acest concurs sau activități finanțate de alți donatori/este interzisă dubla finanțare;
· Achiziții sau activități care nu sunt necesare pentru realizarea scopurilor asistenței financiare nerambursabile;
· Plăți aferente rambursării de datorii, dobânzii și comisioane pentru credite;
· Amenzi, penalități și cheltuieli de judecată și arbitraj;
· Împrumuturi pentru părți terțe;
· Cheltuieli efectuate anterior semnării contractului de asistență;
· Este interzisă procurarea bunurilor de lux, produse militare și cu impact negativ asupra mediului ambiant, mărfuri agricole (e.g. puieți, semințe, plante, etc.), autovehicule inclusiv motociclete, produse farmaceutice, îngrășăminte, echipament medical, echipament uzat (utilizat/second-hand).
· Alte cheltuieli care nu contribuie la realizarea obiectivelor proiectului.

XII. TERMENI ȘI MODUL DE IMPLEMENTARE A PROIECTULUI

[bookmark: _heading=h.o5higykeaz41]Implementarea proiectului va fi gestionată de către compania Civitta International OU în parteneriat cu CIVITTA M S.R.L și Asociația Publică Centru European “Pro-Europe”,  SRL “Intereconomservice” (Reprezentanța Camerei de Comerț și Industrie in Rîbnița), contractată de PNUD Moldova, care va semna contractele de finanțare cu femeile cu activitate economică la nivel de gospodărie desemnate câștigătoare a concursului de proiecte de eficiență energetică.

Totodată, împreună cu echipa proiectului ResCom 2, procedurile de achiziții necesare pentru selectarea furnizorilor și prestatorilor de servicii responsabili de executarea lucrărilor și livrarea bunurilor și serviciilor vor fi desfășurate de Civitta UAB.

Implementarea suportului noi financiar în valoare de până la 6,000 USD/beneficiară se va realiza până în luna martie 2028. Proiectul își rezervă dreptul de a efectua vizite de monitorizare în teren atât în etapa de evaluare și selecție a proiectelor propuse spre finanțare, cât și pe parcursul implementării și după finalizarea acestora, în scopul validării intervențiilor finanțate și al evaluării rezultatelor obținute. De asemenea, beneficiarele își asumă responsabilitatea de a asigura sustenabilitatea investițiilor realizate și menținerea rezultatelor obținute pe termen lung.

XIII. TERMENI ȘI MODUL DE APLICARE 

[bookmark: _heading=h.rblo4b7h9cn0]Documentele de aplicare vor fi completate în limba română sau rusă, utilizând formularele-model puse la dispoziție, și vor conține informații clare, complete și relevante, conform cerințelor specifice fiecărei secțiuni. Dosarul de aplicare va fi depus exclusiv prin Google Form, prin încărcarea formularului și a anexelor la unul dintre următoarele linkuri:
· Limba română: https://forms.gle/QYGnTWotxk2JXQMz9
· Limba rusă: https://forms.gle/zfU2QqHK19zPN7ZBA
 Pachetul de aplicare va conține:
1. Formular de aplicare (Anexa A) 
2. Formular de buget (Anexa B)
3. Declarație pe proprie răspundere privind veridicitatea informației prezentate (Anexa C)
4. Declarația pe propria răspundere privind activitatea femeilor cu activitate economică la nivel de gospodărie (Anexa D);
5. Copia buletinului de identitate a aplicantei;
6. Acte care confirmă dreptul la proprietate sau dreptul la folosință a terenurilor declarate, inclusiv pe numele soțului;
7. Acte care confirmă dreptul la proprietate sau dreptul la folosință a imobilelor implicate în proiectul investițional propus, inclusiv pe numele soțului;
8. Fotografii care confirmă activitatea economică;
9. Minimum o sursă justificativă pentru confirmarea valorii echipamentelor și/sau materialelor propuse spre achiziție (ex. ofertă comercială, captură de ecran sau link către furnizor); prețurile vor fi indicate în USD, TVA 0%.
Înainte de a depune dosarul, asigurați-vă că: 
· formularele sunt completate corect;
· au fost anexate toate documentele descrise în Ghidul de Aplicare;
· evitați să lăsați câmpurile obligatorii goale – folosiți „N/A" dacă nu se aplică;
· planificați depunerea la timp pentru a evita complicațiile de ultim moment;
· verificați cu regularitate e-mailul pentru actualizări sau solicitări de clarificări.

Termen limită de aplicare: 25 august 2026, ora 17:00
PROCEDURA DE SELECȚIE
Selectarea proiectelor se va baza pe principiile transparenței, egalității de șanse și utilizării eficiente a resurselor. Evaluarea va include două etape:
1. Etapa I: Verificarea administrativă (conformitate și eligibilitate) - Se verifică eligibilitatea solicitantelor și conformitatea documentelor depuse. Dosarul care întrunește toate cerințele se consideră dosar complet; odată înregistrat, nu se admit corectări și completări. Dosarele care nu întrunesc toate cerințele sunt considerate neeligibile și nu sunt admise la etapa următoare. Aplicanta este informată prin e-mail privind conformitatea sau motivul respingerii dosarului.
2. Etapa II: Evaluarea calitativă - Propunerile eligibile vor fi evaluate în baza criteriilor de evaluare. Proiectele care vor acumula cel mai mare punctaj vor fi recomandate pentru sprijin.
Lista de rezervă: Solicitantele eligibile care au obținut punctajul necesar, dar nu au fost selectate din cauza limitării bugetului disponibil, vor fi incluse în lista de rezervă, în ordinea descrescătoare a punctajului obținut. Lista de rezervă va fi utilizată în cazul retragerii, necontractării sau descalificării beneficiarelor selectate.
GRAFICUL SESIUNILOR DE INFORMARE
În vederea facilitării procesului de aplicare, vor fi organizate o serie de sesiuni de informare în cadrul cărora vor fi prezentate informațiile esențiale privind apelul de propuneri, inclusiv criteriile de eligibilitate, condițiile de participare, procesul de aplicare și modalitatea de completare și depunere a dosarelor.
	Regiune
	Localități vizate
	Detalii logistice

	Nord / Malul stâng
	Chetrosu, Bîrnova, Mihăileni, Rîșcani, Drochia, Sofia, Fundurii Vechi, Călinești, Chetriș, Hîncești, Fălești, Camenca, Hrustovaia, Soroca 
	Drochia – 10 august 2026, ora 10:00, sediul primăriei 
Fălești – 10 august 2026, ora 15:30, sediul primăriei 
Camenca – 12 august 2026, ora 13:00, str. Lenin 8

	Centru
	Chișinău și regiunile din apropiere
	Chișinău – 7 august 2026, ora 11:00, Ministerul Agriculturii și Industriei Alimentare, bd. Ștefan cel Mare și Sfânt nr. 162, (biroul 1005, etajul 10), precum și online: https://meet.google.com/xsf-fdmk-uaz

	Centru-Est
	Mîndrești, Telenești, Costuleni, Ciuciuleni, Lozova, Vorniceni, Strășeni, Ruseștii Noi, Izbiște
	Telenești – 11 august 2026, ora 10:30, sediul primăriei
Strășeni – 11 august 2026, ora 15:00, sediul primăriei

	Anenii Noi / Căușeni / Malul stâng
	Hîrbovăț, Țipala, Roșcani, Calfa, Telița, Anenii Noi, Chetrosu, Floreni, Ursoaia, Zaim, Căinari,  Ciobruci, Protyagailovka, Ternovka
	Ursoaia – 13 august 2026, ora 10:30, sediul primăriei
Anenii Noi – 13 august 2026, ora 15:00, sediul primăriei


	Sud
	Crihana Veche, Manta, Slobozia Mare Baurci-Moldoveni, Zîrnești, Cucoara, Cioc-Maidan, Leova, Sîrma, Tochile-Răducani, Sărata-Răzeși
	Manta – 14 august 2026, ora 10:30, sediul primăriei
Leova – 14 august 2026, ora 15:30, sediul primăriei



Totodată, pentru a sprijini participantele în procesul de completare a dosarelor de aplicare vor fi   organizate sesiuni de consultare și ghidare în format fizic cu potențialele beneficiare, în conformitate cu graficul prezentat mai jos:
	Regiune
	Localități vizate
	Detalii logistice

	Nord / Malul stâng
	Chetrosu, Bîrnova, Mihăileni, Rîșcani, Drochia, Sofia, Fundurii Vechi, Călinești, Chetriș, Hîncești, Fălești, Camenca, Hrustovaia, Soroca
	Drochia – 17 august 2026, ora 13:00, sediul primăriei

	Centru-Est
	Mîndrești, Telenești, Costuleni, Ciuciuleni, Lozova, Vorniceni, Strășeni, Ruseștii Noi, Izbiște
	Strășeni – 18 august 2026, ora 13:00, sediul primăriei

	Anenii Noi / Căușeni / Malul stâng
	Hîrbovăț, Țipala, Roșcani, Calfa, Telița, Anenii Noi, Chetrosu, Floreni, Ursoaia, Zaim, Căinari, Ciobruci, Protyagailovka, Ternovka
	Anenii Noi – 19 august 2026, ora 13:00, sediul primăriei
Ternovka – 20 august 2026, ora 13:00, Casa de Cultură, str. Lenin 41A

	Sud
	Crihana Veche, Manta, Slobozia Mare, Baurci-Moldoveni, Zîrnești, Cucoara, Cioc-Maidan, Leova, Sîrma, Tochile-Răducani, Sărata-Răzeși
	Manta – 21 august 2026, ora 13:00, sediul primăriei


Adițional, sesiuni online vor fi desfășurate pentru a sprijini aplicanții în identificarea soluției adecvate și pregătirea dosarului de aplicare, după cum urmează:
18 august 2026, ora 16:00 | Sesiune în limba română | Link: https://meet.google.com/gck-czzc-jsp
19 august 2026, ora 10:00 | Sesiune în limba rusă | Link: https://meet.google.com/zyk-svsc-fpo
Pentru participarea în cadrul sesiunilor de informare vă rugăm să vă înregistrați prin completarea următorului formular de participare.
Vă mulțumim pentru interesul acordat. Așteptăm participarea dumneavoastră!
Pentru informații suplimentare, întrebări sau clarificări referitoare la procesul de completare și depunere a dosarelor de aplicare, persoanele de contact sunt: 
Patricia Cebuc (reprezentantă, Civitta) – tel.: +373 79900666, e-mail: patricia.cebuc@civitta.com
Victoria Josan (Coordonatoare granturi, PNUD Moldova) – tel.: +373 69326800, e-mail: victoria.josan@undp.org

